CELEX: 62011CN0044
Language: mt
Date: 2011-01-31 00:00:00
Title: Kawża C-44/11: Talba għal deċiżjoni preliminari mressqa mill-Bundesfinanzhof (il-Ġermanja) fil- 31 ta’ Jannar 2011 — Finanzamt Frankfurt am Main V-Höchst vs Deutsche Bank AG

14.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 145/6
            
         Talba għal deċiżjoni preliminari mressqa mill-Bundesfinanzhof (il-Ġermanja) fil-31 ta’ Jannar 2011 — Finanzamt Frankfurt am Main V-Höchst vs Deutsche Bank AG
   (Kawża C-44/11)
   2011/C 145/06
   Lingwa tal-kawża: il-Ġermaniż
   
      Qorti tar-rinviju
   
   Bundesfinanzhof
   
      Partijiet fil-kawża prinċipali
   
   
      Rikorrent: Finanzamt Frankfurt am Main V-Höchst
   
      Konvenut: Deutsche Bank AG
   
      Domandi preliminari
   
   
               (1)
            
            
               Il-ġestjoni tal-patrimonju permezz ta’ titoli (ġestjoni tal-portafoll), li hija attività remunerattiva fejn persuna taxxabbli tieħu deċiżjonijiet awtonomi dwar xiri u bejgħ ta’ titoli u teżegwixxi dawn id-deċiżjonijiet permezz tax-xiri u tal-bejgħ ta’ titoli, hija eżenti mit-taxxa
               
                           —
                        
                        
                           biss bħala ġestjoni tal-fondi ta’ investiment għal numru ta’ investituri kollettivament, skont l-Artikolu 135(1)(g) tad-Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (1), jew ukoll
                        
                     
                           —
                        
                        
                           bħala ġestjoni ta’ portafoll individwali għal ċerti investituri skont l-Artikolu 135(1)(f) tad-Direttiva 2006/112/KE (tranżazzjoni ta’ titoli jew bħala negozjar ta’ tali tranżazzjoni)?
                        
                     
         
               (2)
            
            
               Għall-finijiet tad-determinazzjoni tas-servizz prinċipali u tas-servizz anċillari, liema importanza għandha tingħata lill-kriterju li jipprovdi li s-servizz anċillari ma jikkostitwixxix għall-klijentela għan fih innifsu, iżda mod kif wieħed jibbenefika bl-aħjar kundizzjonijiet mis-servizz prinċipali tal-fornitur, fir-rigward ta’ fatturazzjoni separata tas-servizz anċillari u tal-possibbiltà li s-servizz anċillari jista’ jiġi pprovdut minn terz?
            
         
               (3)
            
            
               L-Artikolu 56(1)(a) tad-Direttiva 2006/112/KE japplika biss għas-servizzi elenkati fl-Artikolu 135(1)(a) sa (g) tad-Direttiva 2006/112/KE jew jinkludi wkoll il-ġestjoni tal-patrimonju permezz ta’ titoli (ġestjoni tal-portafoll), anki jekk din it-tranżazzjoni ma taqax taħt din id-dispożizzjoni tal-aħħar?
            
         
      (1)  ĠU L 347, p. 1.